Luís Silva

Luís Daniel Ferreira Silva (født 30. mars 1980 i Vila Nova de Famalicão) er en portugisisk handikappet bocciaspiller, som konkurrerer i klassen BC3, som er en av klassene for utøvere med cerebral parese eller andre funksjonshemminger, som ikke greier å holde og kaste ballen selv, men må bruke bocciarenne. 

Han sitter i rullestol, og hans første internasjonale mesterskap var EM i 2009.IPC - Luis Silva , besøkt 15. desember 2012. 

 Karriere 
Silva deltok ved EM i boccia 2009, som ble arrangert i Povoa de Varzim i Portugal. I gruppespillet vant han alle sine tre kamper, og han vant både åttendedelsfinalen og kvartfinalen i klassen BC3. I semifinalen ble han slått av spanske Sandra Peña, men han vant bronsekampen 7-3 over José Rodríguez, slik at han fikk bronse individuelt. I parkonkurransen deltok han også, her fikk Portugal gull.

I VM i boccia 2010 kom han på 4.-plass individuelt, og fikk sølv i parkonkurransen, og i World cup 2011 kom han på 9.-plass individuelt og fikk bronse i parkonkurransen sammen Armando Costa og José Macedo.Sports Ulster - CPISRA Boccia World Cup - 18-27 August 2011 - Fixtures & Results - Pairs BC3, besøkt 12. desember 2012.Sports Ulster - CPISRA Boccia World Cup - 18-27 August 2011 - Fixtures & Results - Pairs list, besøkt 12. desember 2012. Ved utgangen av 2011 var han rangert som nummer 6 i verden i sin klasse.CPISRA - World ranking list of BC3 - Friday, Dec 16 2011  , besøkt 9. februar 2013.

Han deltok i Paralympiske sommerleker 2012 i London, der han fikk én sølvmedalje; i parkonkurransen sammen José Macedo og Armando Costa. Individuelt ble han slått ut i åttendedelstfinalen, der han tapte 1-10 for sørkoreanske Ye-Jin Choi.

 Referanser 

 Eksterne lenker 
 Profil hos IPC 
 Profil hos den portugisiske paralympiske komité 
 London 2012 - Luis Silva
 London 2012 - Athletics - Boccia (resultater PL 2012)

Kategori:Portugisiske bocciaspillere
Kategori:Portugisiske handikappidrettsutøvere
Kategori:Deltakere for Portugal under Paralympiske sommerleker 2012
Kategori:Europamestere
Kategori:Personer fra Vila Nova de Famalicao